दो दृष्टिबाधित आज बनेंगे एक-दूसरे के हमसफर
हरदा। मयंक शर्मा और अंकिता सोनी।
चेहरा नहीं दिल की खूबसूरती जरूरी
आमतौर पर वर-वधु दोनों एक-दूसरे को देखने के बाद शादी के पवित्र बंधन में बंधते हैं, लेकिन मयंक और अंकिता दोनों ही दृष्टिबाधित हैं। दोनों ने ही एक-दूसरे को नहीं देखा है। ऐसे में जब मयंक ने बताया कोई भी रिश्ता जब तक दिल से बना हुआ नहीं हो, चलता नहीं है। चेहरा नहीं दिल की खूबसूरती सबसे जरूरी है। अगर दिल खुबसूरत नहीं है तो सूरत किसी काम की नहीं होती है। ऐसे में रिश्ते कामचलाऊ हो जाते हैं।
मुकेश पटेल| हरदा
दोनों दृष्टिबाधित हैं, लेकिन दोनों ने अपनी इस कमी को कमजोरी नहीं बनाया। अपने हौसले और मेहनत से अलग मुकाम हासिल किया है। दोनों अपनी मेहनत और लगन से दृष्टिबाधित होने के बाद भी काबिल बने हैं। सोमवार को दोनों एक-दूसरे के हमसफर बनेंगे। शहर के गोलापुरा निवासी मयंक शर्मा और बैतूल के चिचोली की अंकिता सोनी सोमवार को परिणय सूत्र में बंधेंगे।
मयंक ने कंप्यूटर पर साॅफ्टवेयर की मदद से खुद बैंक एक्जाम की तैयारी की और प्रदेश में डिस-एबल कैटेगिरी में टॉप भी किया। अभी मयंक शहर के पंजाब नेशनल बैंक में क्लर्क हैं, जो कस्टमर एक्जीक्यूटिव का काम कर रहे हैं। वहीं अंकिता अनूपपुर जिले के बिजुरी में एसबीआई में सहायक क्लर्क है। दोनों की सोमवार सुबह 9 बजे शहर के गोसाईं मंदिर में धार्मिक रीति-रिवाजों से शादी होगी। इसकी तैयारियां चल रही हैं। रविवार को संगीत का कार्यक्रम हुआ। इसमें परिजन देर रात तक झूमते रहे।
इंदौर में साथ पढ़ाई की
मयंक ने बताया मैंने और अंकिता ने इंदौर के विशेष स्कूल में साथ पढ़ाई की थी। इस दौरान दोनों में अच्छी दोस्ती रही। इसके बाद दोनों ने एक-दूसरे को परिवारों से मिलवाया। मामा विनोद शर्मा उज्जैन में हैं। उन्होंने ही दोनों के परिवारों से शादी के संबंध में बात की। इसके बाद हमारी सहमति से रिश्ता तय हुआ। अंकिता का एटीट्यूड और नाॅलेज ने मुझे काफी प्रभावित किया है। वह हर मामले में मुझसे बेहतर है। वहीं अंकिता को मेरी सादगी ने प्रभावित किया है।
रोशन जिंदगी
hin_Deva awa_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva